লাল সিং
লাল সিং গিল (উচ্চারণ; গুরুমুখী: ਲਾਲ ਸਿੰਘ; জন্ম: ১৬ ডিসেম্বর, ১৯০৯ - মৃত্যু: ১৯ নভেম্বর, ১৯৮৫) কুয়ালালামপুরে জন্মগ্রহণকারী ভারতীয় বংশোদ্ভূত আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩২ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে হিন্দু, দক্ষিণ পাঞ্জাব ও পাতিয়ালার মহারাজা দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে স্লো-মিডিয়াম বোলিং করতেন লাল সিং।